**Ministru kabineta rīkojuma projekta „Par civilā eksperta dalību Eiropas Savienības Padomdevēja misijā civilā drošības sektora reformām Ukrainā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.  Ministru kabineta 2009. gada 13. janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 6. un 7.punkts, kas nosaka Ārlietu ministrijas kompetenci sagatavot un iesniegt Ministru kabinetā rīkojuma projektu par civilā eksperta dalību starptautiskā misijā, kā arī rīkojuma projektā iekļaujamo informāciju.  Lai sniegtu atbalstu Ukrainai civilā drošības sektora reformu jomā, 2014.gada 22.jūlijā Eiropas Savienības (ES) Ārlietu padome nolēma izveidot ES Padomdevēja misiju civilā drošības sektora reformām Ukrainā (*EU Advisory Mission for Civilian Security Sector Reform Ukraine, EUAM Ukraine*). Misija tika uzsākta 2014.gada 1.decembrī, un tās mandāts noteikts uz 2 gadiem - līdz 2016.gada 1.decembrim.  Misija sniedz stratēģiskos padomus Ukrainas varas iestādēm gan centrālā, gan reģionālā līmenī civilā drošības sektora reformu stratēģiju izstrādāšanā un ar to saistīto reformu īstenošanā. Misija sniedz padomus Ukrainas drošības dienestu reorganizācijai un restrukturizācijai, lai palīdzētu atgūt kontroli pār šiem dienestiem, īpaši koncentrējoties uz Iekšlietu ministrijas struktūrvienībām, kā arī atbalsta Ukrainas civilo drošības iestāžu modernizāciju un visaptverošas pretkorupcijas stratēģijas izveidošanu. Sākotnēji ES misija tiek koncentrēta Kijevā, kur arī atrodas tās galvenā mītne, taču iespējams, ka ar laiku misija izvērsīs darbību arī Ukrainas reģionos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ES Padomdevēja misijā civilā drošības sektora reformām Ukrainā kopumā plānoti aptuveni 100 starptautiskie eksperti, misiju paredzēts pilnībā nokomplektēt līdz š.g. martam. Daļa ekspertu jau ir atlasīti – šobrīd misijā strādā aptuveni 50 eksperti no 19 ES dalībvalstīm. Uz pārējām vakancēm Eiropas Ārējās darbības dienests (EĀDD) izsludināja konkursu 2014.gada decembrī. Latvija konkursā pieteica vairākus kandidātus, un š.g. 17.februārī Ārlietu ministrija saņēma informāciju no EĀDD par eksperta Riharda Muciņa, personas kods: XXXXXX-XXXXX, atlasi darbam misijā nozīmīgajā politiskā padomnieka amatā. Par citiem pieteiktajiem ekspertiem no Latvijas atbilde vēl nav saņemta.  EĀDD ir izteicis lūgumu ekspertam uzsākt darbu misijā pēc iespējas ātrāk. Eksperta nosūtīšanas termiņš – 1 gads.  Latvijas interesēs ir starptautiskās sabiedrības un organizāciju iesaiste situācijas stabilizācijas centienos Ukrainā. ES atbalsts Ukrainas drošības sektora kā kritiski svarīgas jomas reformām būtu nozīmīgs elements kopējā situācijas stabilizācijā. Ārlietu ministrija uzskata, ka Latvijai kā ES dalībvalstij, ņemot vērā Ukrainas jautājuma ietekmi gan uz valsts ārējo, gan iekšējo drošību, būtu nepieciešams sniegt ieguldījumu ES Padomdevēja misijā civilā drošības sektora reformām Ukrainā, nosūtot dalībai tajā nacionālos civilos ekspertus. Par misijas politisko nozīmīgumus liecina arī tas, ka no 28 ES dalībvalstīm misijā ekspertus ir nosūtījušas 19 valstis, turklāt sagaidāms, ka šis skaits augs.  Nosūtītajam civilajam ekspertam, kas darbosies ES Padomdevēja misijā civilā drošības sektora reformām Ukrainā, ES izmaksās dienasnaudu 85,08 *euro* apmērā, no kuras ekspertam jāsedz uzturēšanās izdevumi.  Ārlietu ministrija atbilstoši Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 14., 16. un 17.punktam segs šādus izdevumus saistībā ar civilā eksperta nosūtīšanu starptautiskajā misijā:   1. veselības apdrošināšanas izdevumi 1788 *euro* apmērā gadam jeb 149 *euro* mēnesī (1 490 euro 2015.gadā un 298 *euro* 2016.gadā); 2. dzīvokļa (dzīvojamās telpas īres un komunālo pakalpojumu izdevumi) 15 793,88 *euro* gadam jeb 1 316.16 euro mēnesī (13 162 *euro* 2015.gadā un 2 632 *euro* 2016.gadā); 3. ceļa izdevumi (750 *euro* 2015.gadā un 250 *euro* 2016.gadā); 4. izdevumi par bagāžas transportēšanu (100 *euro* 2015.gadā un 100 *euro* 2016.gadā – pie pārcelšanās uz un no misijas); 5. obligātās vakcinācijas (100 *euro* – 2015.gadā).   Ņemot vērā Eiropas Ārējās darbības dienesta noteiktās prasības, ka nosūtošajai valstij ir pienākums maksāt atalgojumu ekspertam un saskaņā ar noteikumiem Nr. 35 (14.punkts), noteikt civilajam ekspertam atalgojumu (minimālās mēnešalgas apmērā) – 2015.gadā 3 600 *euro* un 2016.gadā 720 *euro*. Ārlietu ministrijai veikt valsts sociālās apdrošināšanas iemaksas – 2015.gadā 850 *euro* un 2016.gadā 170 *euro* apmērā. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Ņemot vērā to, ka civilajam ekspertam jāuzsāk dalība misijā pēc iespējas ātrāk, ir nepieciešams nodrošināt, lai rīkojuma projekts tiktu parakstīts un atbilstoši Oficiālo publikāciju un tiesiskās informācijas likuma 7.panta trešajai daļai stātos spēkā ne vēlāk kā 2015.gada 24.martā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Rihardu Muciņu |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (eiro) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 20 052 | 4 170 | 0 | 0 |
| 2.1. valsts pamatbudžets | 0 | 20 052 | 4 170 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | * 20 052 | * 4170 | 0 | 0 |
| 3.1. valsts pamatbudžets | 0 | * 20052 | * 4170 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 20 052 | 4 170 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  |  |  | | --- | --- | --- | --- | | **EKK** | Izdevumu aprēķins | Izdevumi 2015.gadā  (10 mēn.) | Izdevumi 2016.gadā  (2 mēn.) | | *euro* | *euro* | | **1000** | **Atlīdzība** | **5 940** | **1 188** | | 1100 | Atalgojums | 3 600 | 720 | |  | Atalgojums mēnesim 360.00 *euro* (minimālās mēnešalgas apmērā) | 3 600 | 720 | | 1200 | valsts sociālās apdrošināšanas obligātās iemaksas, pabalsti un kompensācijas | 2 340 | 468 | |  | valsts sociālās apdrošināšanas obligātās iemaksas (23.59%): | 850 | 170 | |  | Dzīvības un veselības apdrošināšanas izdevumi: 1788 *euro* gadam | 1 490 | 298 | | **2000** | **Preces un pakalpojumi** | **14 112** | **2 982** | | 2200 | Pakalpojumi | 14 112 | 2 982 | |  | Dzīvokļa (dzīvojamās telpas) īres un komunālo pakalpojumu izdevumi : | 13 162 | 2 632 | | 15 793.88 *euro* (operacionālajam līmenim gadā) | |  | Ceļa izdevumi: | 750 | 250 | | 500 *euro* (ceļa izdevumi braucienam turp-atpakaļ) x 2 braucieni (t.sk. atvaļinājuma brauciens). 2015.gadā brauciens turp un atvaļinājuma brauciens, 2016.gadā brauciens atpakaļ. | |  | Izdevumi par bagāžu: | 100 | 100 | | 100 *euro* x 2 braucieni (pie pārcelšanās un atgriešanās) | |  | Obligātās vakcinācijas: | 100 | 0 | | 100 *euro* (vienam dalībniekam) | |  | **KOPĀ:** | **20 052** | **4 170** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 2015.gadā 20 052 *euro*  apmērā sedz no valsts budžeta programmas 02.00.00 „Līdzekļi neparedzētiem gadījumiem”.  Finanšu ministrijai precizēt un palielināt Ārlietu ministrijas budžeta bāzes izdevumus apakšprogrammā „Diplomātiskās misijas ārvalstīs” 4 170 *euro* apmērā (atlīdzībai 1 188 *euro*, tai skaitā 720 *euro* atalgojumam, precēm un pakalpojumiem 2 982 *euro*) civilā eksperta darbības nodrošināšanai no 2016.gada 1.janvāra”. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV, V, VI sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

05.03.2015 11:41

1279

Stella Ankrava, 67016196

[Stella.ankrava@mfa.gov.lv](mailto:Stella.ankrava@mfa.gov.lv)